Daar’s vir my net een foto van WB | Netwerk24
Deur Naas van der Spuy, Paarl 07 November 2019 00:00
Saterdag se rugby en die foto’s en kommentaar wat daarna in verskeie koerante verskyn het, was wonderlik. Maar ek soek een spesifieke foto.
Net ná die eindfluitjie met die hele Springbok-groep op die veld wat lag en huil, wys die kassie die prentjie.
Trevor Nyakane, daardie groot tenk van ’n stut, het Eben Etzebeth in ’n beergreep om sy heupe beet en swaai hom soos ’n stokkielekker rond. Etzebeth buk toe af, sy twee hande om Nyakane se kop, en gee hom ’n klapsoen op die voorkop.
Etzebeth kom nou wel uit ’n Kaapse familie wat al as veglustig beskryf is, maar ’n goeie hart het hy. Mooi so, Ebie en die manne. Suid-Afrika is saam met julle trots. Gewilde kultus-fliek inspireer grimeerreeks | SARIE
Gewilde kultus-fliek inspireer grimeerreeks	deur SARIE.com-span
Die skoonheidshuis M.A.C stel binnekort nog ’n grimeerreeks in beperkte uitgawe bekend – dié keer geïnspireer deur die gewilde kultus-fliek The Rocky Horror Picture Show.
Aanhangers van die musiek-komedie, wat gebaseer is op die The Rocky Horror Show-musiekblyspel, kan uitsien na 21 produkte wat geïnspireer is deur die sterk grimeervoorkomste van filmkarakters soos Dr. Frank N. Furter, Magenta en Columbia. Die ikoniese bloedrooilip-embleem pronk ook op die verpakking van die produkte, wat onder meer lipstiffies, oogskadu’s, blosser, maskara, oogpotlode en grimeerpoeier met glinsterstof insluit.
Gewilde TV-karakter ook inspirasie agter grimeerreeks
“The Rocky Horror Picture Show is ’n klassieke rolprent oor transformasie, diversiteit, individualiteit en fantasie; alles elemente wat deel is van M.A.C se DNS,” sê James Gager, kreatiewe bestuurder van M.A.C.
Die film handel oor ’n verloofde paartjie wat op ’n onheilspellende aand verlore raak. Op soek na ’n telefoon, ontdek hulle ’n kasteel waar hulle verskeie vreemde karakters teëkom, onder andere ’n “mal” wetenskaplike en sy laboratorium-eksperiment, Rocky. Dié vreemde komedie het in die 70’s in New York baie gewild geword met aanhangers wat dikwels soos die karakters aangetrek het as hulle vertonings bywoon. En ook die dialoog woord vir woord saam gesê het.
Diana se grimeerkunstenaar onthul prinses se skoonheidsroetine – lees meer!
Die M.A.C The Rocky Horror Picture Show-grimeerreeks is van 9 Oktober beskikbaar by uitsoekwinkels van Edgars. Pryse wissel tussen R160 en R650.
Mode-ontwerper Karl Lagerfeld se kat kry eie grimeerreeks!